Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18789

c) Rutin adatok, az integritási szint 1 x 10-3 : ha sérült rutin adatokat használnának, akkor nagyon kevés valószínűsége van annak, hogy egy légijármű repülésének biztonságos folytatása és leszállása komoly veszélybe kerül, mely katasztrófával fenyeget. 3.2.9. A Léginavigációs Adatok Adatminőségi követelményei, melyek az adatok osztályozásával és az adatok integritásával állnak kapcsolatban, meg kell feleljenek a 7. Függelék A7-1 - A7-5 Táblázatokban található előírásoknak. 3.2.10. A tárolása, vagy továbbítása során az elektronikus léginavigációs adatok védelmét teljes mértékben Ciklikus Redundancia Vizsgálattal (CRC - Ciclic Redundancy Check) kell ellenőrizni. Hogy a kritikus és alapvető (lényeges) adatok integritási szintjének védelmét a 3.2.8 pontban leírt kategóriák szerint megvalósítsák, az adott szintnek megfelelően 32 bites, illetve 24 bites CRC algoritmust kell használni. 3.2.11. Ajánlás.- Hogy a rutin adatok integritási szintjének védelmét a 3.2.8 pontban leírt kategória szerint megvalósíthassák, 16 bites CRC algoritmust szükséges használni. 3.2.12. Az Integrált Légiforgalmi Tájékoztató Csomag (IAIP) részeként kiadandó anyagot alaposan, mindenre kiterjedően kell ellenőrizni, és egyeztetni kell a felelős szolgálatokkal, mielőtt közreadnák a Légiforgalmi Tájékoztató Szolgálatoknak, hogy a kiadást megelőzően bizonyosak lehessenek abban, hogy az összeállított anyag az összes szükséges információt tartalmazza, valamint minden részletre kiterjedően hibátlan. Érvényesítési és hitelesítési eljárásokat kell bevezetni, melyek biztosítják, hogy a minőségi követelményeket (pontosság, felbontóképesség, sértetlenség), valamint a léginavigációs adatok nyomonkövethetőségét betartsák. Megjegyzés: - a Légiforgalmi Tájékoztató Szolgálatok Kézikönyvében (Doc 8126) található a többi, vele kapcsolatban álló szolgálattal történő kölcsönös kapcsolattartásra vonatkozó útmutató anyag. 3.2.13. Az alkalmazott minőségi rendszer megvalósulását felülvizsgálattal kell bizonyítani. Ha eltérést fedeznek fel, akkor az eltérés okának kijavítására irányuló intézkedéseket kell meghatározni és megvalósítani. Az átvizsgálás összes megállapítását és a helyreigazítás, kijavítás érdekében hozott valamennyi intézkedést alá kell támasztani, és megfelelő módon dokumentálni kell. Megjegyzés.- a Világszintű Geodéziai Rendszer - 1984 (WGS-84 ; Doc 9674) Kézikönyvében található útmutató anyag a léginavigációs adatok minőségi követelményeiről (pontosság, felbontóképesség, integritás/sértetlenség/, adatvédelem és nyomonkövethetőség). Az 1. és 7. Függelékben található, a léginavigációs adatok közzétételi határozatával és sértetlenségével kapcsolatos rendelkezésekkel összefüggő segédanyag az "RTCA DO-201A" és a Polgári Légiforgalmi Berendezések Európai Szervezete (European Organization for Civil Aviation Equipment - EUROCAE) "ED-77 - A Légiforgalmi Tájékoztatások Ipari Követelményei" dokumentumokban található. 3.3. Légiforgalmi tájékoztatások/léginavigációs adatok cseréje 3.3.1. Minden Államnak ki kell jelölnie az irodát, ahová az Integrált Légiforgalmi Tájékoztató Csomag (IAIP-Integrated Aeronautical Information Package) minden más Államból származó elemét el kell juttatni. Egy ilyen irodának alkalmasnak kell lennie arra, hogy a más Államokból származó információ kéréseket kielégítse. 3.3.2. Ahol az Állam egynél több nemzetközi NOTAM irodát jelölt ki, meg kell határoznia minden iroda felelősségének és illetékességi területének kiterjedését is. 2007/70/II. szám 3.3.3. Egy légiforgalmi tájékoztató szolgálatnak, szükség szerint eleget kell tennie az üzemeltetési követelményeknek a NOTAM-ok távközlési eszközökkel történő kiadása és vétele vonatkozásában. 3.3.4. Az Államok, ahol csak lehetséges, közvetlen kapcsolatot kell, hogy létesítsenek a légiforgalmi tájékoztató szolgálatok között, hogy ezzel elősegítsék a légiforgalmi tájékoztatások/adatok nemzetközi cseréjét. 3.3.5. Az Integrált Légiforgalmi Tájékoztató Csomag (IAIP) minden egyes elemének egy másolatát, akár papír, akár elektronikus formátumban, vagy mindkettőben, amelyet valamely ICAO Szerződő Tagállam légiforgalmi tájékoztató szolgálata kért, az anyagot létrehozó Államnak, kölcsönösen egyeztetett formá(k)ban, ingyenesen kell rendelkezésre bocsátania, még abban az esetben is, ha a kiadás/tárolás és szétosztás feladatával egy kereskedelmi szervezetet bíztak meg. 3.3.6. Ajánlás.- Az Integrált Légiforgalmi Tájékoztató Csomag elemeinek több, mint egy példányát érintő, és más légiforgalmi dokumentumok cseréje, beleértve azokat, melyek légiforgalmi jogszabályalkotást és rendeleteket tartalmaznak, akár papír és/vagy elektronikus formátumúak, lehetőség szerint képezzék az ICAO Szerződő Tagállamok közötti kétoldalú megállapodás tárgyát. 3.3.7. Ajánlás.- Egy nem ICAO Szerződő Tagálammal, vagy más jogi személlyel a légiforgalmi tájékoztatások/léginavigációs adatok beszerzésének megszervezése – ideértve az Integrált Légiforgalmi Tájékoztató Csomag elemeit is, valamint más léginavigációs dokumentumokat, beleértve azokat, melyek légiforgalmi jogszabályalkotást és rendeleteket tartalmaznak, akár papír és/vagy elektronikus formátumúak – lehetőleg képezze az anyagot összeállító, kiadó Állammal külön szerződés tárgyát. 3.4. Szerzői jogok (Copyright) Megjegyzés.- Annak érdekében, hogy egy Állam AIS-e (Légiforgalmi Tájékoztató Szolgálata) által előállított termékekben a befektetéseket megvédjék, valamint, hogy felhasználásuk ellenőrzését jobban biztosítsák, az Államok - saját nemzeti törvényeiknek megfelelő módon - ezekre az általuk előállított termékekre megkövetelhetik a szerzői jogok alkalmazását. Egy Állam AIS-e (Légiforgalmi Tájékoztató Szolgálata) által előállított bármely terméket, mely az adott Állam által szerzői jogvédelemben részesül és amelyet egy másik Államnak a 3.3 pontban leírtaknak megfelelően átadtak, egy harmadik fél számára csak akkor lehet hozzáférhetővé tenni, ha az érintett harmadik felet értesítik arról, hogy ezt a terméket szerzői jogok védik, valamint feltéve, ha megfelelő módon jegyzetekkel, kísérő magyarázattal jelzik, hogy ez a termék a kibocsátó Állam által szerzői jogvédelemben részesül. 3.5. Költségek fedezete Ajánlás.- a légiforgalmi tájékoztatások/léginavigációs adatok összegyűjtésének és feldolgozásának általános költségeit lehetőleg számolják hozzá a repülőterek és légiforgalmi szolgálatok díjainak kiadási költség alapjához, értelemszerűen, az "ICAO Repülőterek és Léginavigációs (Légiforgalmi) Szolgálatok Költségeiről szóló Irányelvek (Doc 9082)" hivatalos dokumentumban található alapelvekkel összhangban. Megjegyzés.- Amikor a légiforgalmi tájékoztatások/léginavigációs adatok összegyűjtésének és feldolgozásának költségeit a repülőterek és légiforgalmi szolgálatok díjain keresztül teremtik elő, egy egyéni vevő számára egy bizonyos - akár papír, akár elektronikus formátumú - AIS termék szolgáltatásáért a költséget a papír másolatok nyomtatási, vagy az elektronikus formátumú adathordozó költségeire, valamint a továbbítás költségére lehet alapozni. 2007/70/II. szám 3.6. Általános előírások 3.6.1. A nemzetközi terjesztésre szánt Integrált Légiforgalmi Tájékoztató Csomag minden elemének angol szöveget kell tartalmaznia azokon a részeken, melyek nyílt szöveget tartalmaznak. 3.6.2. A helységneveket a helyi nyelvhasználat szerint kell leírni (betűzni), ha szükséges, átírva azt a Latin ABC betűire. 3.6.3. Ajánlás. A légiforgalmi tájékoztatások/léginavigációs adatok szétosztásában használt mértékegységek lehetőség szerint feleljenek meg annak a döntésnek, melyeket az Állam, az Egyezmény 5. Annex-ében - A Légi és Földi Üzemelés Során Használandó Mértékegységek - található táblázatok felhasználásával kapcsolatban elfogadott. 3.6.4. A ICAO rövidítéseinek használata A légiforgalmi tájékoztató szolgálatoknál ICAO rövidítéseket kell alkalmazni, amikor csak lehetséges, és amikor használatuk megkönnyíti a tájékoztatások/adatok szétosztását. 3.6.5. Az automatizálás alkalmazása Ajánlás. Az automatizálást az AIS területén lehetőség szerint azért kell bevezetni, hogy a légiforgalmi tájékoztató szolgálatoknál javítsa a feldolgozási sebességet, pontosságot, hatékonyságot és költséghatékonyságot. 3.6.6. Tiltott, korlátozott és veszélyes légterek azonosítása és ábrázolása 3.6.6.1. Egy Állam által létesített valamennyi tiltott, korlátozott és veszélyes légtér kezdeti létrehozásakor egy azonosítót kell, hogy kapjon és minden részletes adatát nyilvánosságra kell hozni (lásd az 1. Függelék ENR 5.1 pontját). 3.6.6.2. A légtér azonosítására az ily módon kijelölt azonosítót kell használni minden olyan későbbi közleményben, ami erre a területre vonatkozik. 3.6.6.3. Az azonosítót betűk és számok csoportjából - az alábbiak szerint kell összeállítani:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes